Szkat – szpil karciany, szczygōlniy rozpowszychńōny we Niymcach a na Ślōnsku i Kaszubach. W Polsce czynsto nazywany "ślōnskym brydżym". We szpilu biorōm udzioł trzi ôsoby, przi czym we kożdej rozgrywce 2 ôsoby grajōm przeciwko jydnyj, kero wygroła licytacyjo poprzedzajōncōm dano rozgrywka. We szkacie szportowym partia, czyli pojydynczo sesyjo, na kerej zbierajōm sie gracze we szkata, skłodo sie s 24 rozgrywek. We szkacie ôtwartym niy ma tygo typu limitu a istnijōm ôdrymbne zasady liczynio pōnktōw, a wystympuje tzw. "kōntrowaniy".